‫- היה היה פעם -‬
‫פעם, מלכים ומלכות שלטו ברוב העולם.‬
‫הם היו בפסגה בכל חברה כמעט בעולם‬
‫וטענו שקיבלו את כוחם המוחלט מאלוהים.‬
‫כך זה נמשך אלפי שנים.‬
‫אבל במאה ה-17,‬ ‫רעיון מהפכני התפשט בקרב ההמונים.‬
‫מה אם כולם נולדים שווים,‬
‫ולאנשים יש זכות לבחור מי ישלוט בהם?‬
‫זאת הייתה מהפכה בחשיבה‬
‫שהפכה את רעיון המלוכה על פיו‬
‫והעניקה השראה למהפכות של ממש.‬
‫העולם עבר משלטון מלוכה מוחלט כמעט לזה.‬
‫נותרו רק 43 מלוכות‬ ‫בעלות יכולות השפעה שונות.‬
‫לחלקן יש עדיין כוח מוחלט.‬
‫המלוכות שונות זו מזו אבל כל מלך,‬
‫אין מלכות אבסולוטיות,‬
‫יכול לקבל החלטות עבור אזרחיו‬ ‫והאזרחים לא יכולים לסלקו מתפקידו.‬
‫כך פעלו מלוכות באופן מסורתי.‬
‫המלוכות החדשות והמוזרות יותר ממוקמות כאן.‬
‫בחלקן יש אמצעי הגנה מיוחדים,‬
‫אבל כולן שולטות בדמוקרטיות באופן סמלי.‬
‫אבל לפני זמן לא רב,‬
‫כוחם של המלכים היה ללא עוררין.‬
‫כך הם הגיעו לתפקיד.‬
‫רוב המלוכות אירופאיות‬
‫או מושבות בריטיות לשעבר, כמו ג'מייקה.‬
‫העובדה שמלכת אנגליה‬ ‫עומדת בראש מדינת ג'מייקה‬
‫מעוררת גיחוך במאה ה-21.‬
‫אנו אמורים להיות מדינה פוסט-קולוניאלית,‬
‫אבל אנחנו נאחזים בשרידי האימפריה האלו.‬
‫הגיע הזמן להיפטר מהמלכה כראש המדינה.‬
‫אבל בבריטניה, רוב האנשים תומכים במלוכה.‬
‫למעשה, כל מלוכה סמלית מלבד אחת‬
‫נהנית מתמיכת הרוב במולדתה.‬
‫הסיבה, בחלקה, היא כי הם מוכרים לנו אגדה.‬
‫כולנו גדלנו על ברכי האגדות האלו.‬
‫לנשק את הצפרדע שנהפכת לנסיך.‬
‫רבים מאיתנו גדלו עם סיפורים כאלו.‬
‫הרגעים הקסומים האלו, החתונות המפוארות,‬
‫התצוגות המרהיבות האלו,‬
‫אלו דברים שאפשר רק לחלום עליהם.‬
‫זו האנשה של סרטי דיסני.‬
‫ולפנטזיה הזאת,‬ ‫שמשפחת המלוכה הבריטית טיפחה עד שלמות,‬
‫יש כיום תפקיד חשוב‬ ‫בשמירה על משפחות מלוכה בכל מקום.‬
‫המטרה העיקרית של משפחת המלוכה‬ ‫היא הישרדות, מעל כל דבר אחר.‬
‫כממסד אליטיסטי,‬
‫הם מוטרדים מהמשכיות יותר מכל דבר אחר.‬
‫איך הם הצליחו לעשות זאת?‬
‫איך הם נהפכו משליטים מוחלטים‬
‫לידוענים מהאגדות?‬
‫וכמה זמן הפנטזיה יכולה להימשך?‬
‫הגלימה המלכותית מונחת על כתפי המלכה.‬
‫היפנים קוראים לו הקיסר האל.‬
‫ליכולתה של בריטניה‬ ‫לשמר את המבנה העולמי הרופף הזה‬
‫בתום המלחמה יש חשיבות עצומה לעתיד.‬
‫עשרות אלפים יצאו לרחובות‬ ‫כדי להציץ בזוג המלכותי.‬
‫זאת הייתה חתונה מלכותית מהאגדות‬ ‫שאין דומה לה.‬
‫למשפחת המלוכה שמור מקום‬ ‫של כבוד וחיבה בלב כולנו.‬
‫האושר שלהם הוא האושר שלנו.‬
‫- מקרוב: בתי מלוכה -‬
‫מרתק לצפות במלכים סמליים.‬
‫הם מעוטרים כמצופה ממלכים ומלכות של פעם.‬
‫כתר, כס מלוכה, ארמונות.‬
‫אבל הם חסרי השפעה.‬
‫אפילו המלכה הידועה ביותר בעולם,‬
‫מלכת בריטניה אליזבת השנייה,‬
‫היא שליטה סמלית בלבד.‬
‫אין לה השפעה פוליטית כשלעצמה.‬
‫היא לא מחוקקת חוקים.‬
‫היא לא אמורה להשפיע‬
‫על המדיניות של פוליטיקאים או מפלגות שונות.‬
‫במקום זאת, בני המלוכה עושים דברים סמליים,‬
‫כמו לפתוח רשמית את מושב הפרלמנט בנאומים,‬
‫לארח מלכים ונשיאים מרחבי העולם,‬
‫ולעמוד על גזוזטראות‬
‫ולנופף לשלום.‬
‫הם אוהבים מאוד לעשות את זה.‬
‫- משפחת המלוכה הספרדית -‬
‫ללא כוח פוליטי אין למעשה פולמוס.‬
‫אינך יכול לקבל החלטות‬ ‫שהציבור יכול לחלוק עליהן.‬
‫אז המפתח במלוכה החוקתית המודרנית הוא‬ ‫העדר משוא פנים.‬
‫אני אוהב את האופי הא-פוליטי שלהם.‬ ‫הם לא נוקטים עמדה בשום נושא.‬
‫דמות ניטרלית,‬
‫שנמצאת מעל לקטנוניות הפוליטית,‬
‫לא יכולה להתקיים‬
‫אם ראש המדינה הסמלי‬
‫נבחר לתפקידו.‬
‫יש להם גם יכולת מדהימה לאחד את המדינה.‬
‫צריך רק לבחון את המגפה האחרונה‬
‫ולראות איך המלכה הצליחה לאחד את המדינה.‬
‫עלינו להתנחם בכך‬ ‫שאף כי עלינו לשאת בקשיים נוספים,‬
‫ימים טובים יותר עוד ישובו.‬
‫היא יכולה גם להציע המשכיות מנחמת.‬
‫לראות את אותה דמות לאורך השנים והעשורים,‬
‫ואותה משפחה לאורך מאות שנים.‬
‫- פרק 2: שושלות -‬
‫- גזה פון הברסבורג, ארכידוכס אוסטריה -‬
‫זהו סבא רבא רבא שלי,‬
‫הקיסר פרנץ יוזף מאוסטריה.‬
‫הקיסר פרנץ יוזף היה המלך ששלט הכי הרבה זמן‬
‫באירופה באותה עת.‬
‫הוא ייצג את שושלת הבסבורג הראשית.‬
‫משפחת הבסבורג היא‬ ‫אחת השושלות המלכותיות הוותיקות באירופה.‬
‫אבותיו של גזה שלטו במשך יותר מ-600 שנה.‬
‫כיום הוא גר בברונקסוויל, ניו יורק.‬
‫בארצות הברית אני אדם פשוט,‬
‫אבל באירופה יש חוגים רבים‬
‫שבני הבסבורג נחשבים בהם עדיין למיוחדים.‬
‫לבני הבסבורג אחרים לא היה מזל כזה.‬
‫בענף אחד במשפחה, שהתפצל במאה ה-16,‬
‫החשש העמוק לשמירת השפעתם בשושלת‬
‫גרם להם להתחתן זה עם זה.‬
‫פעמים רבות.‬
‫בני דודים, דודים ואחייניות,‬
‫ועוד בני דודים,‬
‫והתוצאות היו מצערות.‬
‫כמו לסת תחתונה בולטת.‬
‫המראה היה כל כך מעוות‬
‫שציירים ופסלים ניסו למזער‬
‫את המום הזה.‬
‫בגלל נישואי הקרובים האלו,‬
‫ב-1700,‬
‫ומפני שלא נולדו עוד ילדים,‬
‫השושלת הספרדית הגיעה לסיומה.‬
‫מבחינתו של גזה,‬ ‫הברכה שבלא להיות בן מלוכה שולט היא‬
‫שהוא יכול לבחור עם מי להתחתן.‬
‫זכיתי לברכה גדולה מאוד‬
‫על שלא נאלצתי להתחתן עם בת מלוכה.‬
‫יש לי את הרעיה המדהימה ביותר,‬
‫שתחומי העניין שלה זהים לשלי.‬
‫אני באמת גבר בר מזל.‬
‫החוקים נהפכו לנוקשים פחות‬ ‫ברוב המלוכות הסמליות.‬
‫המלכה אליזבת נשואה לבן דודה מקרבה שלישית.‬
‫שניהם צאצאיה של המלכה ויקטוריה.‬
‫אבל הנכדים שלה היו חופשיים הרבה יותר‬ ‫בבחירת בנות הזוג שלהן.‬
‫ובמחצית כמעט מהמלכויות הסמליות,‬
‫השליטה הבאה עשויה להיות מלכה.‬
‫המודרניזציה עשויה להיות המפתח להישרדות.‬
‫המלוכה היפנית היא‬
‫השושלת התורשתית המתמשכת‬ ‫הוותיקה ביותר בעולם.‬
‫הקיסר הנוכחי הוא למעשה הקיסר ה-126 של יפן.‬
‫ועל הקיסרית הנוכחית מסאקו הופעל לחץ רב‬
‫לספק את הקיסר ה-127.‬
‫עד כדי כך שהיא נסוגה מעין הציבור.‬
‫בסופו של דבר היא ילדה בת,‬
‫ועל פי החוק,‬ ‫בנות לא יכולות לשבת על כס המלכות.‬
‫אף על פי שהיא בתו של הקיסר,‬
‫עתידה של השושלת העתיקה הזאת‬
‫מונח על כתפיו של הילד הזה.‬
‫בן דודה הצעיר.‬
‫האתגר הגדול ביפן יהיה נושא ההמשכיות.‬
‫השושלת נמצאת בסכנת היכחדות.‬
‫בכל מלוכה,‬
‫הכלל הבסיסי לא השתנה.‬
‫השליטה עוברת בירושה.‬
‫וכך גם הכסף.‬
‫- פרק 3: עושר -‬
‫רוב המלכים הסמליים‬ ‫מקבלים כסף ממשלמי המסים.‬
‫כל מדינה מפעילה חישוב משלה,‬
‫אבל אף אחד מהם לא מקבל הרבה‬ ‫כמו משפחת המלוכה הבריטית.‬
‫יש הסבורים שההשקעה מחזירה את עצמה‬
‫בשל הרווחים הרבים מתעשיית התיירות.‬
‫יותר מ-700 מיליון דולר כל שנה,‬ ‫לפי הערכות מסוימות.‬
‫אבל מורכב לחשב את זה.‬
‫בארמון בקינגהאם מבקרים‬ ‫כ-15 מיליון איש בשנה,‬
‫אבל עשרה מיליון מבקרים כל שנה בארמון ורסאי‬
‫ובצרפת אין בית מלוכה כבר מאות שנים.‬
‫אבל המלוכה הבריטית‬ ‫לא נשענת רק על כספי מסים.‬
‫יש ברשותם נכסים פרטיים מרהיבים‬
‫שנרכשו בכספי הציבור.‬
‫אוספים יקרים.‬
‫וגם השקעות שאיננו מודעים להן,‬
‫אף שזכינו להצצה ב-2017.‬
‫אחת מהדלפות המידע הגדולות בהיסטוריה.‬
‫מיליוני מסמכים שהודלפו‬ ‫חושפים כיצד בעלי השררה וההון,‬
‫כולל המלכה, משקיעים בחשאי סכומי כסף עצומים‬ ‫במקלטי מס מחוץ למדינה.‬
‫כעשרה מיליון ליש"ט מהונה האישי של המלכה‬
‫הועברו לקרנות בברמודה.‬
‫הדבר המרתק עבור היסטוריון כמוני הוא‬
‫עד כמה מסתוריים‬ ‫הנתונים הכספיים של בית המלוכה.‬
‫אנחנו לא יודעים כמה יש להם,‬ ‫היכן הכספים מוחזקים.‬
‫אבל אנחנו יודעים שחלק גדול מההון הראשוני‬
‫הגיע מהנתינים שלהם,‬ ‫בתקופה שהם עדיין שלטו בהם ללא עוררין.‬
‫הם דרשו מהמעמדות הנמוכים לשלם מסים‬
‫בתמורה לטובות, קרקעות, הגנה או שום דבר.‬
‫בני המלוכה קיבלו אז את כל מבוקשם.‬ ‫המילה שלהם הייתה החוק.‬
‫והם השתמשו בכסף הזה כדי לבנות ארמונות,‬
‫שביפן ובבריטניה‬
‫משמשים עדיין כביתם.‬
‫הם גם הוציאו את הכסף הזה על מלחמות.‬
‫ככל שהם כבשו יותר מקומות,‬
‫כך היו יותר אנשים במעמדות הנמוכים‬ ‫והם היו יכולים לצבור עוד הון‬
‫למימון כיבושים נוספים‬ ‫ויצירת נתינים נוספים,‬
‫וכן הלאה.‬
‫מתחת לכל זה הייתה שכבה נוספת.‬
‫עבדות.‬
‫במאה ה-15,‬
‫המעצמות האירופיות החלו לכבוש‬ ‫שטחים ועמים מעבר לים,‬
‫עד שרוב העולם היה תחת שלטון מלוכה אירופאי.‬
‫עובדה זו העניקה ליפן השראה לפלוש לשכנותיה‬
‫ולהקים אימפריה משלה.‬
‫אבל האימפריה הבריטית הייתה‬ ‫הגדולה ביותר בעולם אי פעם.‬
‫ב-1655 הם פלשו לג'מייקה‬
‫והפכו אותה ליהלום החדש ביותר‬ ‫באימפריה שלהם.‬
‫הם הקימו את "החברה האפריקנית המלכותית",‬
‫ששלחה לאמריקה עבדים אפריקאיים‬
‫יותר מכל ממסד אחר אי פעם.‬
‫בתקופת צ'ארלס השני עד המלך ויליאם השלישי,‬
‫למשפחת המלוכה הבריטית‬ ‫היה מונופול על סחר העבדים כולו.‬
‫הם הרוויחו מחטיפת בני אדם,‬
‫פיזורם בכל רחבי העולם‬
‫ומכירתם לבעלי מטעים ככוח עבודה בחינם.‬
‫הקולוניאליזם והשעבוד היו‬ ‫חלק בלתי נפרד מהמלוכה.‬
‫מעין אידאולוגיה גזענית של כיבוש.‬
‫המטרה העיקרית של האימפריה הייתה‬
‫לאסוף נתינים ברחבי העולם.‬
‫תחת ויליאם השלישי, "החברה האפריקנית‬ ‫המלכותית" איבדה את המונופול שלה.‬
‫משפחת המלוכה הייתה‬ ‫משקיעה מרכזית בסחר העבדים‬
‫שנהפך לאחת התעשיות הגדולות בבריטניה.‬
‫הם סחרו בשלושה מיליון אנשים כמעט‬
‫ורבים התעשרו מכך לאורך הדרך.‬
‫והכסף הזה מצטבר.‬
‫במחקר רחב העריכו שבריטניה חייבת לג'מייקה‬
‫שלושה טריליון דולר לפחות בכספי פיצויים,‬
‫בעיקר על עבודתם של אנשים משועבדים.‬
‫החוב לאיים הקריביים כולם ‬ ‫עומד על 9.7 טריליון.‬
‫כשעוקבים אחרי הכסף אפשר לראות כמה‬
‫האימפריה הבריטית הרוויחה‬ ‫מהמושבות שלה מסביב לעולם.‬
‫עלינו להכיר בכך שנעשה עוול חמור,‬
‫ומורשת העוול הזאת נשארה כשהייתה.‬
‫עושרה של בריטניה ניזון מעבדות.‬
‫סחר העבדים הסתיים בראשית המאה ה-18,‬
‫אבל האימפריות בעולם‬ ‫שמרו על כוחן עד המאה הבאה.‬
‫הקרב ביבשת נהפך למלחמה אירופאית מוחלטת.‬
‫הטלטלות הגדולות במאה ה-20,‬
‫מלחמת העולם הראשונה, מלחמת העולם השנייה,‬
‫האירועים האלו הובילו למהפכה.‬
‫ועשרות מלוכות נפלו.‬
‫נמלטנו מהונגריה,‬
‫השארנו הכול מאחור,‬
‫וחיינו בשנים שלאחר מכן‬
‫כפליטים.‬
‫יפן הפסידה במלחמת העולם השנייה.‬
‫בוטל הרעיון שהקיסר‬
‫הוא ישות אלוהית. הוא בן תמותה רגיל.‬
‫יפן איבדה גם את המושבות שלה.‬
‫אבל בריטניה לא, ומאחר שהיא הייתה‬ ‫בצד המנצח במלחמות,‬
‫היא נהנתה ממחוות רבות של רצון טוב.‬
‫בית המלוכה נדרש לחשוב‬ ‫כיצד לשנות את התנהגותו,‬
‫כיצד לשנות את תדמיתו הציבורית‬
‫כדי לשרוד בעידן הדמוקרטיה.‬
‫אז הם הורידו כתרים ופשטו גלימות,‬
‫ויצאו לרחובות.‬
‫במהירות רבה, משפחת המלוכה‬
‫יזמה אסטרטגיה מכוונת מאוד של יחסי ציבור.‬
‫היא הייתה נחושה בדעתה להפוך‬ ‫את אויביה הטבעיים, מעמדות הפועלים,‬
‫לבני בריתה.‬
‫סוג זה של המצאה מחדש, של ספין,‬
‫עומד בלב ההישרדות שלהם.‬
‫בכל מקום.‬
‫בשישה באוגוסט, 1962,‬
‫ג'מייקה נהפכה לאומה עצמאית.‬
‫הייתי בת 11 ביום העצמאות.‬
‫זה היה אירוע בעל חשיבות עצומה.‬
‫ממושבה, עברנו להיות מדינה עצמאית.‬
‫אבל היה מלכוד.‬
‫אחת הסתירות הפנימיות בעצמאות הייתה‬
‫כשהנסיכה מרגרט הגיעה כנציגת המלכה.‬
‫זה קרה בכל העולם.‬
‫אנחנו רואים סצנות מבוימות בקפידה.‬
‫בני המלוכה, לפי צילומי החדשות,‬
‫התקבלו בברכה על ידי המקומיים.‬
‫הם ביקשו להציג את הרעיון שהאימפריה,‬ ‫שנקראה כעת חבר העמים הבריטי,‬
‫דוגלת ברעיונות של הרמוניה,‬ ‫אחדות, דמוקרטיה, שוויון.‬
‫ועם זאת, במשך זמן רב כל כך,‬
‫המלוכה איחדה את האימפריה‬
‫באמצעות דיכוי ואלימות.‬
‫מקרב 63 המושבות הבריטיות‬
‫שזכו בעצמאות במאה ה-20,‬
‫מחצית כמעט בחרו להשתייך לחבר העמים הבריטי‬
‫ו-15 מהן עדיין כאלו.‬
‫במילים אחרות,‬ ‫המלכה אליזבת השנייה היא מלכתם.‬
‫בימיה הראשונים של העצמאות‬ ‫היו עדיין אנשים רבים‬
‫שהכירו את ג'מייקה רק תחת השלטון הבריטי.‬
‫נהגנו לשיר,‬
‫"בריטניה השולטת, שולטת בגלים,‬
‫הבריטים לעולם לא יהיו עבדים."‬
‫והמורים שלנו לא העלו על דעתם‬ ‫שאנחנו בני העבדים.‬
‫איך זה ששרנו שיר מטופש כזה?‬
‫זה מפני שהזדהינו עם הבריטים.‬
‫היינו בריטים.‬
‫כל שנה, הפרלמנט של ג'מייקה נפתח כך.‬
‫גברים במדים צבאיים בסגנון בריטי,‬
‫בגלימות ובפאות בריטיות.‬
‫ונאום מפי המושל הכללי של ג'מייקה,‬
‫שמונה על ידי מלכת אנגליה כנציג שלה.‬
‫היא נתנה לו גם עיטור מלכותי‬
‫שהוא ענד על המדים שלו‬
‫עד שספג על כך ביקורת לאחרונה.‬
‫בעיטור מסדר מיכאל הקדוש‬
‫מופיע ארכי-מלאך שרגלו מונחת על צוואר השטן.‬
‫ואנשים התחילו להבחין בקשר הסמלי‬
‫לאדון קולוניאלי לבן‬
‫המדכא נתין שחור.‬
‫חשבנו, רק רגע אחד.‬
‫אפילו המושל הכללי בעצמו‬ ‫העיר לגבי הצורך בבחינה נוספת.‬
‫טכנית, כל הקרקעות הציבוריות בג'מייקה‬ ‫שייכות למלכה,‬
‫ובבירה ניצב פסל גדול של המלכה ויקטוריה.‬
‫האמת היא שאלו הדברים שנשארים‬
‫שאנחנו לא מודעים להם לפעמים,‬
‫אבל בצורה לא מודעת, הם מכוונים את החשיבה.‬
‫העובדה שהמלכה היא ראש המדינה היא‬
‫דוגמה קלאסית לעבדות מנטלית.‬
‫אנחנו חייבים לשחרר את עצמנו‬
‫מחלק מהמסורות הללו שקושרות אותנו לעבר‬
‫ולא מאפשרות לנו לתבוע חופש מלא.‬
‫אבל זאת לא ההיסטוריה שהמלוכה רוצה לספר.‬
‫המותג שלה אינו פוליטי יותר.‬
‫הוא אישי.‬
‫תפקיד ראש חבר העמים הבריטי‬ ‫דורש נסיעות ארוכות לחו"ל.‬
‫וההקרבה הנדרשת נחשפת לעינינו‬
‫כשאנחנו זוכים להציץ‬ ‫בשמחה שחווה משפחת המלוכה‬
‫כשכולם בבית יחד.‬
‫המלוכה הפכה את רעיון המשפחה לעסק,‬
‫ולעסק מצליח מאוד. הדגש הוא על רגשות.‬
‫כולנו יכולים להתחבר לדימוי של משפחה רגילה.‬
‫אנחנו רואים את זה כל יום עכשיו.‬
‫זהו אחד הז'אנרים‬ ‫הפופולריים ביותר בטלוויזיה,‬
‫אבל בני המלוכה עשו זאת עשרות שנים קודם.‬
‫לראשונה הם החלו לחגוג‬ ‫אירועים כמו חתונות מלכותיות,‬
‫לידות מלכותיות, הלוויות,‬
‫כאירועים לאומיים.‬
‫ובינלאומיים.‬
‫לפי ההערכות,‬ ‫בחתונות של הנסיך ויליאם והנסיך הארי‬
‫צפו יותר מרבע מאוכלוסיית העולם.‬
‫אני חייבת להודות שצפיתי‬ ‫בחתונה של הנסיך הארי.‬
‫זה היה אירוע גדול.‬
‫אז בג'מייקה,‬ ‫אנחנו שמים לב לבני המלוכה האלו,‬
‫אבל מדובר באותה תשומת לב‬
‫המוקדשת לידוענים.‬
‫למה אני צופה בבית המלוכה?‬
‫כי לאורך אלף שנה,‬
‫הם הוותיקים ביותר בעולם‬
‫כמשפחה של תוכנית ריאליטי.‬
‫ותמיד יש דרמה.‬
‫הזיכרון האהוב עליי הוא‬
‫כשהמלכה התלבשה בוורוד,‬
‫וכשהנסיך הארי ומייגן התנשקו.‬
‫די מגניב שיש להם מסורת כזאת,‬
‫כי אני מחשיבה את עצמי לדבקה במסורת.‬
‫אני אוהבת את ההשפעה שיש לזה.‬
‫בדמוקרטיה, אנחנו אוהבים לחשוב‬ ‫על השפעה במבנה כזה.‬
‫מהעם לממשלה.‬
‫אבל בתרבות שלנו, המשולש הישן עדיין תקף.‬
‫בני המלוכה בפסגה,‬
‫אבל במקום שאלוהים יעניק להם את כוחם,‬ ‫התקשורת עושה זאת.‬
‫הם משתמשים בה ואנחנו מאמינים לה.‬
‫וכעת זאת האסטרטגיה של בני מלוכה בכל מקום.‬
‫תשומת הלב התקשורתית הזאת מעניקה השפעה רבה‬
‫ואיש לא ידע זאת טוב יותר מהנסיכה דיאנה.‬
‫היא הייתה בת המלוכה הראשונה‬ ‫שהפנתה את תשומת הלב הזאת‬
‫לסוגיות אחרות.‬
‫הנסיכה מעניקה השראה.‬
‫היא נוגעת במטופלים ומדברת איתם,‬
‫וכך מצמצמת את הדעות הקדומות,‬ ‫אות הקלון והפחד מאיידס.‬
‫הביקור הזה שכנע אותי‬ ‫שעליי להמשיך למלא את חלקי‬
‫במיזם העולמי המתמשך לאיסור השימוש במוקשים.‬
‫במובנים רבים, היא לקחה על עצמה תפקיד חדש.‬
‫היא הציגה את עצמה כהומניטרית.‬
‫הבנים שלה הלכו בעקבותיה‬ ‫בעבודות צדקה משלהם.‬
‫מה שקרה לנו, וקרה גם לאחרים, הוא‬
‫שעלינו לתעדף את הבריאות הנפשית שלנו.‬
‫אבל בסוגיות מסוימות,‬
‫קשה להיות הומניטריים‬ ‫בלי להיות שנויים במחלוקת.‬
‫ההתעוררות של תנועת "חיי שחורים חשובים"‬
‫הייתה רגע חשוב במיוחד.‬
‫בהתחשב בעברה הקולוניאלי של בריטניה,‬
‫חבר העמים הבריטי, ומשפחת המלוכה הבריטית,‬
‫מדובר בשיחה שקשה מאוד לנהל אותה.‬
‫קייט וויליאם הפגינו את תמיכתם ב"אינסטגרם",‬
‫אבל לא תחת שמותיהם.‬
‫שני האנשים שכן שמענו מהם בשלב ההוא‬ ‫היו הארי ומייגן,‬
‫שהתרחקו כבר מהממסד.‬
‫הנסיך הארי התחייב לשינוי חברתי.‬
‫הוא מתמקד כעת בגזענות מוסדית.‬
‫הוא התעורר לסוגיות שמעסיקות בני מיעוטים.‬
‫לא נוכל לנוע קדימה‬
‫אם לא נכיר בעבר.‬
‫העולם גילה מהר מאוד כמה העניין אישי‬
‫כשב-2021, הם הציגו‬ ‫ראיון שובר קופות עם אופרה,‬
‫וציינו שהממסד‬
‫החמיץ הזדמנות.‬
‫לא הבנתי מדוע זה לא ייתפש‬
‫כתוספת טובה‬
‫שמשקפת את המצב בעולם,‬
‫בכל עת, אבל במיוחד עכשיו.‬
‫מדובר באחד הנכסים הטובים ביותר‬ ‫לחבר העמים הבריטי‬
‫שהמשפחה הייתה יכולה לייחל לו.‬
‫משפחת המלוכה הגיבה בהצהרה.‬
‫"הסוגיות שהועלו,‬
‫במיוחד אלו הקשורות לגזע, מטרידות.‬
‫הן נלקחות ברצינות רבה‬
‫והמשפחה תטפל בהן באופן פרטי."‬
‫אבל עבור אנשים רבים‬ ‫במדינות חבר העמים הבריטי,‬
‫הנושאים האלו הם הרבה יותר מעניין משפחתי.‬
‫זה עורר דיון נוסף בג'מייקה.‬
‫אדם ש"שולט" בנו‬
‫אבל לא נראה כמונו, לא נשמע כמונו.‬
‫אפילו עוד לפני הראיון עם אופרה,‬
‫רק 30 אחוז מתושבי ג'מייקה,‬ ‫שפל של כל הזמנים,‬
‫רצו שהמלכה תישאר ראש המדינה.‬
‫וברבדוס הודיעה שהיא תדיח אותה באופן רשמי.‬
‫מדינות אחרות עשויות ללכת בעקבותיה.‬
‫בניגוד למלוכה הבריטית,‬
‫הקיסר היפני החל להתמודד‬ ‫עם העבר האימפריאלי של ארצו.‬
‫נזכר בעבר בתחושת חרטה עמוקה‬ ‫על המלחמה הקודמת.‬
‫אפשר לראות בזה פעולה פוליטית,‬
‫אבל יחד עם זאת, זה משהו שעורר‬
‫כבוד רב מצד היפנים עצמם.‬
‫תמיד מוציאים את הפרקים האחרים‬ ‫מהאגדה המלכותית.‬
‫האתגר האמיתי של המלוכה במאה ה-21 הוא‬
‫איך לשמר את המסתוריות וההילה.‬
‫אם פותחים את הדלתות יותר מדי,‬
‫ההילה נעלמת, המסתוריות נעלמת,‬
‫ואז הם לא שונים מכל אחד אחר.‬
‫אנשים מעוניינים בקסם המלוכות.‬
‫אבל עבור כמה מבני המלוכה,‬
‫האגדה יצרה נטל כבד‬
‫שעלול לגזול מהם את הסוף הטוב.‬
‫עבור אחרים, עזיבת משפחת המלוכה‬ ‫התגלתה כהתגלמות הסוף הטוב שלהם.‬
‫עבור רוב בני המלוכה, תחזוק האגדה‬
‫עשוי להיות התמודדות אמיתית עם הסיפור המלא.‬
‫יש אמרה באפריקה שלפיה‬ ‫עד שהאריה יספר את הסיפור,‬
‫לא נשמע את הסיפור המלא,‬
‫כי הציידים הם אלו שמספרים את הסיפור‬ ‫ולא האריות.‬
‫ואני חושבת שהגיע הזמן‬ ‫לשמוע את סיפור האריה.‬
‫- אפילוג: הצד השני של הסיפור -‬
‫תרגום כתוביות: דנה סבן‬